
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02167/2014-04
28.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 28.11.2014. године, донела је

О Д Л У К У

о акредитацији студијског програма
основних академских студија
Утврђује се да ДРЖАВНИ УНИВЕРЗИТЕТ У НОВОМ ПАЗАРУ са седиштем у НОВИ ПАЗАР, Вука Караџића б.б., НОВИ ПАЗАР, ПИБ: 104682222, Матични број: 17663640, испуњава прописане стандарде за акредитацију студијског програма: основне академске студије – ХЕМИЈА у оквиру поља природно-математичких наука и то за 25 (двадесетпет) студената у седишту Установе за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ДРЖАВНИ УНИВЕРЗИТЕТ У НОВОМ ПАЗАРУ са седиштем у НОВИ ПАЗАР, Вука Караџића б.б., НОВИ ПАЗАР, је дана 06.11.2014. године поднела захтев за акредитацију студијског програма основне академске студије – ХЕМИЈА у оквиру поља природно-математичких наука под бројем 612-00-02167/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ДРЖАВНИ УНИВЕРЗИТЕТ У НОВОМ ПАЗАРУ и предлог одлуке, достављени су Комисији за акредитацију и проверу квалитета.
Студијски програм припада пољу природно-математичких наука и области хемијских наука што је у складу са законом и листом области коју је утврдио  Национални савет. Назив диломе ДИПЛОМИРАНИ ХЕМИЧАР је у складу са листом звања коју је утврдио Национални савет, а дужина студија 4 године је у складу са законом.

Програм је прихваћен 11.10.2014. године од стране Сената Универзитета у Новом Пазару. 

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240.

Установа је објавила публикацију о студијском програму: Инфирматор за школску 2013/2014,  и подаци су такође присутни на сајту установе www.np.ac.rs.
Студијски програм обезбеђује стицање компетенција за препознатљиве и јасне професије и занимања.
Сврха јасно и недвосмислено формулисана и у складу је са основним задацима и циљевима установе.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 

Jасно је наведено које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и број ЕСПБ. 
Активна настава по годинама је 20 часова недељно на свим годинама а предавања у просеку 9,75 часова недељно или 48,75%.

Налаже се Установи да на свим годинама обезбеди најмање 10 часова предавања недељно.
Од укупног броја предмета 34; 28 је обавезних, а осталих 6 студент бира са листе од 12 изборна предмета разврстаних по изборним групама, при чему је изборност 21,25%. Заступљеност одређене групе предмета према типу у односу на број ЕСПБ бодова: Академско-општеобразовни предмети 13,33%, Теоријско-методолошки предмети 19,58%, Научно-стручни предмети 34,17%, Стручно-апликативни предмети 32,92%.
Установа је приложила Књигу предмета, у којој је сваки предмет  специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са четири програма иностране високошколске установе: 

Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит. 
Студенти полагањем испита стичу одређени број ЕСПБ. Број ЕСПБ je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Установа је дала статистичке податке о напредовању студената.

Установа реализује 48 студијских програма на свим нивоима за 3.002студента. Просечно оптерећење наставника је 5,98 часа недељно, сарадника 8,07 часова недељно. Наставници запослени са пуним радним временом држе 89,68% наставе.

Укупан број наставника је довољан да покрије укупан број часова наставе на студијском програму.  У реализацији студијског програма основних академских студија Хемија  укључено је 16 наставника, 15 су са пуним радним временом и за све су дате копије радних књижица и 1 по уговору и дат је уговор и сагласност). Просечно оптерећење наставника на студијском програму је 2,44 часа недељно. Нема наставника са ангажовањем већим од 12 часова недељно. Наставници запослени са пуним радним временом држе 96,25% предавања.

Испуњен је захтев да је најмање 70 % часова, од активне наставе коју држе наставници  са пуним радним временом.

Број сарадника 12 и сви су са пуним радним временом је довољно да покрије укупан број часова наставе на студијском програму. Просечно оптерећење на студијском програму је 3,42 часа недељно. 
Квалификације наставног особља одговарају нивоу њихових задужења и документоване су референцама и подаци су доступни јавности. 
Величина група за предавања и вежбе одговара Допуни стандарда за акредитацију студијских програма у оквиру поља природно-математичких наука. 
Обезбеђен је одговарајући простор за извођење наставе. Укупна бруто површина на Установи износи 16.314 м2 или 4,15 м2/студенту и рад у две смене. Са овим је испуњен стандард који захтева најмање 2 м2 по студенту при раду у две смене. 
Структура простора

	1.1. УЧИОНИЧКИ ПРОСТОР

	 
	Назив просторије
	Број просторија 
	Број места
	Површина м2

	1
	Амфитеатри
	3
	450
	377

	2
	Учионице
	60
	2.000
	2.950

	3
	Атеље ликовне уметности 
	1
	20
	144

	4
	Компјутерска лабораторија 
	5
	150
	190

	5
	Лабораторија за студирање на даљину 
	1
	20
	80

	6
	Лабораторија за стране језике
	1
	20
	35

	7
	Лабораторија за хемију 
	4
	69
	155

	8
	Лабораторија за биологију 
	4
	44
	180

	9
	Лабораторија за физику
	3
	67
	100

	10
	Лабораторија за грађевинарство
	3
	45
	110

	11
	Лабораторија за електронику 
	4
	60
	180

	12
	Лабораторија  аудио и видео технологије
	2
	25
	117

	13
	Лабораторија за матичне ћелије 
	2
	30
	63

	14
	Лабораторија за електротехнику
	1
	20
	50

	15
	Лабораторија за испитивање земљишта и воде
	1
	30
	200

	16
	Спортска сала са пратећим садржајима
	3
	90
	410

	17
	Библиотека са читаоницом 
	2
	80
	240

	Укупно 
	3.220
	5.571

	1.2.       ОСТАЛИ КОРИСТАН ПРОСТОР                                                   

	16
	Каријерни студентски центар
	1
	12
	50

	17
	Наставни кабинети 
	48
	124
	720

	18
	Просторије ректоратањс
	15
	25
	510

	19
	Студентска служба
	3
	10
	150

	20
	Остале службе
	8
	24
	750

	21
	Наставнички клуб
	1
	20
	50

	22
	Студентски клуб
	1
	40
	80

	23
	Студентски парламент
	1
	3
	15

	24
	Скриптарница са копирницом
	1
	2
	40

	25
	Магацини
	1
	2
	25

	26
	Студентски ресторан са кухињом
	4
	120
	560

	Укупно
	382
	2.950

	1.3. ПОМОЋНЕ ПРОСОТРИЈЕ: ХОЛОВИ, СТЕПЕНИШТА И 
       САНИТАРНИ  ПРОСТОР                                      
	    4.283 

	1.4.  МУЛТИФУНКЦИОНАЛНИ 
        ОБЈЕКАТ  (ВИШЕНАМЕНСКИ      

        ПРОСТОР)  
	50


	300
	3.500

	УКУПНО
	234
	3.902
	16.314
или 4,15 м2/с


На студијском програму уписује се 25 студената годишње или укупно 100 студената. У истом простору се одвија настава и за студенте дипломских и докторских студија установе, али и тада је стандард за простор у потпуности испуњен. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Високошколска установа је обезбедила покривеност предмета одговарајућом уџбеничком литературом са укупно 253 библиотечке јединице са уџбеницима. Обезбеђена је опремљеност училима и помоћним наставним средствима за нормално одвијање наставног процеса, 43 јединица.
Налаже се Установи да посебно прикаже библиотечке јединице, најмање 100 а посебно довољно уџбеника.
Установа је формирала Комисију за квалитет и самовредновање и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет која броји 7 чланова из реда: наставника, сарадника, ненаставног особља и студената.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ДРЖАВНИ УНИВЕРЗИТЕТ У НОВОМ ПАЗАРУ  за студијски програм основне академске студије – ХЕМИЈА у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

У В Е Р Е Њ Е
О АКРЕДИТАЦИЈИ студијског програма
основних академских студија

ДРЖАВНИ УНИВЕРЗИТЕТ У НОВОМ ПАЗАРУ са седиштем у НОВИ ПАЗАР, Вука Караџића б.б., НОВИ ПАЗАР, ПИБ: 104682222, Матични број: 17663640, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма основне академске студије – ХЕМИЈА у оквиру поља природно-математичких наука и то за 25 (двадесетпет) студената у седишту Установе за извођење на српском језику. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

